“ฟินันเซียฯ” แนะ “ซื้อ” SAPPE มอง P/E ต่ำ-กำไร Q4/63 โต เคาะเป้า 27 บ.
"ฟินันเซียฯ" แนะ "ซื้อ" SAPPE มอง P/E ต่ำ-กำไร Q4/63 โต เคาะเป้า 27 บ.
"ฟินันเซียฯ" แนะ "ซื้อ" SAPPE มอง P/E ต่ำ-กำไร Q4/63 โต เคาะเป้า 27 บ.
8 ม.ค. 2564

บล.ฟินันเซีย ไซรัส ระบุในบทวิเคราะห์ (8 ม.ค.2564) โดยมองว่า แนวโน้มกำไรไตรมาส 4/2563 จะเติบโตดีจากช่วงเดียวกันเมื่อปีก่อน และคาดลดลงจากไตรมาสก่อนตามฤดูกาล ค่าเงินบาทแข็งค่า และถูกกระทบจากเรือขนส่งขาดแคลนชั่วคราว จึงปรับลดกำไรปกติปี 2563 ลงเล็กน้อยเป็นเติบโต 3% จากช่วงเดียวกันเมื่อปีก่อน เดิม 8% จากช่วงเดียวกันเมื่อปีก่อน แต่ยังคงประมาณการกำไรปกติปี 2564 ตามเดิม เติบโต 14.2% จากช่วงเดียวกันเมื่อปีก่อน ยังมองผ่านจุดต่ำสุดไปแล้วในไตรมาส 2/2563 แม้หลายประเทศยังมีการระบาดของโควิด-19 แต่รายได้โดยรวมเริ่มทยอยกลับมาฟื้นตัว
โดยเฉพาะ Beauti Drink ยังเติบโตได้ต่อ ตามกระแสรักสุขภาพ และจะรับรู้อัตราภาษีสรรพสามิตที่ลดลงได้เต็มปี ช่วยหนุนอัตรากำไรขั้นต้น ทั้งนี้ยังคงราคาเป้าหมายปีนี้ที่ 27 บาท (อิง PE เดิม 18 เท่า) ยังมีอัพไซด์ 33.7% ราคาหุ้นปัจจุบันเทรดอยู่ที่ PE 13.4 เท่า ยังเป็นหุ้นที่ Valuation ถูก คงคำแนะนำซื้อ